Tiril Schrøder

Tiril Schrøder (født 1969) er en norsk bildekunstner og professor ved Kunsthøgskolen i Oslo.

Schrøder er utdannet ved Kunstakademiet i Hamburg, Tyskland, Statens kunstakademi i Oslo, Norge, og Det Kongelige Danske Kunstakademi i København, Danmark. Hun jobber med tegning, maleri, tekst og datamanipulasjon. Schrøder har hatt separatutstilling på Stenersenmuseet og i prosjektrommet på Kunstnernes Hus og er innkjøpt av Norsk kulturråd, Nasjonalgalleriet og Museet for Samtidskunst.

Schrøder er styremedlem i stiftelsen Trafo kunsthall. Hun har tidligere vært styremedlem og nestleder i Unge Kunstneres Samfund. I 2014 ledet Schrøder Norges Banks konkurranse for utforming av ny seddelserie.

 Eksterne lenker 
 Schrøders personlige hjemmeside

Kategori:Norske billedkunstnere
Kategori:Norske professorer
Kategori:Personer tilknyttet Kunsthøgskolen i Oslo